#fredagsgodter 5

**Uuuhhhhyggeligt ord**

**Til læreren:**

**Målgruppe:** Danskuddannelsernes begyndermoduler, modtageklasser og FVU start.

**Mål:** At lære minimum 20 nye ord til Halloween.

**Opgaver:**

1. Aktiver ordforråd
2. Ordjagt med mobilen
3. Arbejd med synonymer

**Fokus:** Ordforrådsindlæring

Opgaverne er lige til at printe og bruge.

Læreren må læse opgaverne sammen med kursisterne. De egner sig ikke til selvstudium.

Kursisterne skal bruge minimum 1 mobiltelefon pr. Par eller gruppe.

Medbring store (A3 eller større) stykker karton til at lave billedplancher på (print billederne ud).

Eller: Lav en digital præsentation af billederne, fx i prezi, google slides, keynote eller lignende.

Værsgo´ og god fornøjelse

Lixi

1. **Aktiver ordforråd**

* Hvilke ord kender kursisterne om Halloween?
* Skriv ordene på tavlen

1. **Ordjagt med mobilen**

* Gå sammen i par eller en lille gruppe
* Medbring minimum 1 mobil
* Gå i supermarkedet eller ud på hovedgaden/ud i byen
* Tag billeder af Halloween – ting og skriv, hvad det hedder ELLER tag billederne med hjem i klassen og find ud af, hvad tingene hedder på dansk.
* Print billederne ud og lav en planche
* ELLER Lav en digital præsentation
* Skriv under billederne eller i den digitale præsentation, hvad billederne viser

1. **Synonymer**

* Lyt til udtalen af ordene, når din lærer læser ordene op. (Mange af ordene kan også findes på fx ordnet.dk med udtale)
* Find ordenes betydning og ordklasse (spørg en ordbog, ordnet.dk, dine kammerater eller læreren om hjælp.)
* Lav ordpar med ord, der betyder (næsten) det samme

(Lav ordparrene på papir eller skriv ordene på ordkort. Læg ordkortene i synonyme ordpar og brug ordkortene til repetition en anden dag)

|  |
| --- |
| kostume – vampyr – at gøre nogen bange – pynt – uhygge – gys – benrad – slik – dødningehoved – magi – spøgelse – heks – Alle Helgens Aften – blodsuger – dekoration – skelet – dæmon – troldkvinde – djævel – kranium – slik og ballade – ånd – guf – trick or treat – trylleri – Halloween –– at skræmme nogen – udklædningstøj |